Coronavirusul schimbă regulile la Evaluarea Națională. Școlile au luat măsuri ca elevii să susțină examenul în siguranță.
Multe şcoli au pus plexiglas la fiecare bancă pentru a-i proteja mai bine pe elevi. Aceștia au fost triați înainte de a intra în sălile de examen. Un singur elev din toată ţara a avut temperatura mai mare de 37,3 grade.
Sufocaţi de măşti şi emoţii, peste 160.000 de absolvenţi de gimnaziu au susţinut proba la limba română a Evaluării Naţionale. Înainte de a intra în sălile de examen, elevii au trecut printr-un triaj, li s-a luat temperatura. La unul singur termomentrul a arătat peste 37,3 grade şi nu a fost lăsat să scrie proba."Ia masca! Pune masca! Pune masca la gură, te rog frumos!", spune o asistentă care măsoara temperatura unei fetițe."Am şi un astm minor şi dacă port masca mai mult de o oră începe disconfortul. În plus, ochelarii se aburesc de fiecare dată când deschid gura", spune Ștefan Diaconu, un elev care se pregătește să intre la examen.Reporter: Cât poţi să stai cu masca pe faţă? Rebeca, elevă: O jumătate de oră, maxim."Mi-am luat temperatura. Ştiu clar că n-o să am mai mult de 37,3", a spus Luca, un alt elev.Autorul articolului: Oana Despa.